ddrg/super_eurlex huggingface dataset:
A.

der henviser til, at Europa-Parlamentet gav udtryk for sin holdning til fremme af unges adgang til arbejdsmarkedet og styrkelse af status som praktikant og lærling i sin beslutning fra 2010, hvori Kommissionen, medlemsstaterne, arbejdsmarkedets parter og andre aktører i overensstemmelse med deres respektive kompetencer bl.a. opfordredes til at — tage hurtigt fat på strategier, økonomiske politikker og beskæftigelsespolitikker med henblik på at skabe flere og bedre job til unge og derved undgå den risikable fælde, hvor unge har en række midlertidige ansættelser og ulønnede praktikperioder, som ikke fører til nogen reel forbedring af løn og arbejdsvilkår eller mere stabile beskæftigelsesformer — bakke op om de nationale arbejdsmarkeds-, uddannelses- og efteruddannelses-politikker med en ungdomsgaranti, der sikrer retten for alle unge i EU til at blive tilbudt et job, en læreplads, efteruddannelse eller en kombination af arbejde og uddannelse efter en periode på højst 4 måneders ledighed; — intensivere indsatsen for at mindske skolefrafald og udvikle opsøgende strategier for unge, der ikke er i arbejde, uddannelse eller efteruddannelse — forbedre forbindelserne mellem uddannelsesverdenen og arbejdslivet gennem bedre tilpasning af læseplanerne til arbejdsmarkedets behov, sørge for praktikpladser af høj kvalitet med anstændige lønninger og rimelige arbejdsvilkår, indføre et europæisk kvalitetscharter for praktikophold med minimumsstandarder for praktikophold for således at sikre den uddannelsesmæssige værdi og undgå udnyttelse, samtidig med at der ydes social beskyttelse, samt skabe flere og bedre praktikpladser inden for erhvervsrettet grund-, efter- og videreuddannelse (VET) for at fremme unges overgang fra uddannelse til beskæftigelse — øge bestræbelserne på at etablere og gennemføre en europæisk certificeringsordning og anerkendelse af formel og uformel læring og derved forbedre såvel den nationale som den grænseoverskridende arbejdsmarkedsmobilitet — sikre inklusive politikker for at forhindre forskelsbehandling af unge mennesker og imødekomme behovene i de grupper, der ofte møder særlige forhindringer i forbindelse med deres indtræden på arbejdsmarkedet, som f.eks. unge migranter, unge forældre, unge romaer og personer med handicap;
8.

opfordrer også Kina til at standse samarbejdet med nordkoreanske sikkerhedsagenter om at spore nordkoreanske flygtninge med det formål at anholde dem; opfordrer indtrængende Folkerepublikken Kina til at give ngo'er og tjenesteudbydere fra Fællesskabet humanitær adgang til nordkoreanske flygtninge og asylansøgere i Kina, herunder for at sikre dem fødevarer, lægebehandling, uddannelse og andre tjenesteydelser;
62.

gentager, at det er vigtigt med et sæt af sammenhængende, målelige, klare og verificerbare sektormål, herunder et overordnet mål, med henblik på at gennemføre visionen og milepælene i køreplanen; erkender emnets kompleksitet og det heraf følgende behov for et solidt videnskabeligt grundlag; opfordrer Kommissionen til på grundlag heraf at stille et konkret forslag til sådanne målsætninger for EU og medlemsstaterne senest et år efter vedtagelsen af de relevante indikatorer og til at sikre, at alle EU-politikker er i overensstemmelse med de fastsatte mål; mener, at milepælene i køreplanen bør betragtes som mål, indtil der er fastsat mere detaljerede mål; opfordrer medlemsstaterne til at medtage tilsvarende mål i deres egne strategier for ressourceeffektivitet;
B.

der henviser til, at de schweiziske myndigheder i denne forbindelse påberåbte sig en såkaldt sikkerhedsklausul indeholdt i artikel 10 i aftalen fra 1999, som giver mulighed for at indføre midlertidige begrænsende foranstaltninger, hvis antallet af nye opholdstilladelser for et givent år overstiger gennemsnittet for de tre foregående år med over 10 %; der henviser til, at de schweiziske myndigheder erklærede, at dette var tilfældet for statsborgere fra otte EU-medlemsstaters vedkommende,
21.

understreger, at terrorbekæmpelse udgør en prioritet for ISS, hvis målsætninger og instrumenter skal vurderes nøje i overensstemmelse med beslutningen af 14. december 2011 om EU's terrorbekæmpelsespolitik: vigtigste resultater og fremtidige udfordringer; påpeger, at forebyggelses- og beskyttelsespolitikker bør prioriteres yderligere, hvilket ligeledes gælder retsforfølgelse og bekæmpelse; mener i denne forbindelse, at der i højere grad bør fokuseres på målrettet retshåndhævelse og efterretningsvirksomhed, som har vist sig at kunne forebygge terrorangreb og gennemføres under overholdelse af nødvendigheds- og proportionalitetsprincippet, med fuld respekt for de grundlæggende rettigheder og under passende tilsyn og ansvarlighed; minder om, at dette er afgørende for, at EU kan fungere som en troværdig aktør med henblik på at fremme de grundlæggende rettigheder såvel internt som eksternt;
I.

der påpeger, at det europæiske perspektiv for Ukraine skal være baseret på en politik med systematiske og irreversible reformer på en række vigtige institutionelle, politiske, økonomiske og sociale områder; der henviser til, at der allerede er blevet gennemført eller er ved at blive gennemført væsentlige reformer, men at det er nødvendigt at indføre endnu flere; der henviser til, at associeringsaftalen vil udstyre Ukraine med et yderst vigtigt moderniseringsværktøj og en køreplan for landets interne nationale reformer samt et redskab til national forsoning, som vil hjælpe landet med at overvinde de nuværende negative tendenser, slå bro over eksisterende kløfter i det ukrainske samfund og samle det om målet vedrørende det europæiske perspektiv på grundlag af værdierne om demokrati, retsstatsprincipper, menneskerettigheder og god regeringsførelse;
M.

der henviser til, at EU er verdens største yder af udviklingsbistand til Somalia, og at EU indtil videre har indgået forpligtelser for 215,4 mio. EUR via Den Europæiske Udviklingsfond (EUF) for perioden 2008 til 2013; det henviser til, at hovedfokus for denne finansiering har været lagt på at hjælpe befolkningen ud af fattigdom og til at opnå en selvbærende økonomisk vækst og tilvejebringe varige løsninger for stabilitet i landet ved at tage fat om de grundlæggende årsager til pirateri og finansiere projekter til forbedring af regeringsførelse og retsstaten, uddannelse, økonomisk vækst og støtte til ikkefokussektorer (sundhed, miljø, vand og sanitet); der henviser til, at der er bevilget yderligere 175 mio. EUR for perioden 2011-2013 under EUF for at give EU mulighed for at styrke sit engagement og støtte nye aktiviteter på ovennævnte områder; der henviser til, at ingen af disse mål kan nås uden effektive forvaltningsinstitutioner i Somalia;
41.

noterer sig, at mange forretningsfolk fra de sydlige Middelhavslande, som skal deltage i møder, uddannelse eller har andre forretningsmæssige ærinder i EU, stadig oplever problemer med at opnå visum; glæder sig i lyset heraf over, at Kommissionen i sin nylige meddelelse om »En dialog om migration, mobilitet og sikkerhed med landene i det sydlige Middelhavsområde« påtænker at indgå visumlempelsesaftaler med henblik på at fremme mobiliteten for bl.a. forretningsfolk; mener, at procedurerne vedrørende »integritet« og »pålidelighed« for visa bør forenkles, og beder Kommissionen forhandle sådanne aftaler samtidig med handelsforhandlingerne for at sikre, at gennemførelsen af dem ikke bliver for bureaukratisk for SMV'erne;
2.

erindrer om, at det med et overvældende flertal vedtog betænkningen fra det Særlige Udvalg om Politikudfordringer og Budgetmidler i en Bæredygtig Europæisk Union efter 2013 (SURE) i sin beslutning af 8. juni 2011, hvis indhold fortsat er fuldt ud gyldigt. og som skal betragtes som dets forhandlingsposition for den næste FFR for 2014-2020; gentager, at det ikke vil være muligt at realisere EU’s politiske mål uden tilstrækkelig finansiering fra et solidt EU-budget; understreger, at Europa 2020-strategien, som er godkendt af alle 27 medlemsstater, bør hjælpe EU med at komme sig over krisen og komme styrket ud af den gennem jobskabelse og i kraft af intelligent, bæredygtig og inklusiv vækst; bekræfter atter, at den er imod ethvert forslag, som ikke vil gøre det muligt for Unionen at opfylde sin rolle og de politiske forpligtelser, som den allerede har indgået, eller som er nødvendige med henblik på at leve op til nye ansvarsområder;
C.

der henviser til, at inddragelse af offentligheden er et grundlæggende element i demokratisk regeringsførelse; der henviser til, at offentlige høringer, der er rigtig udformet og formidlet, er et af de vigtigste redskaber til at give EU's politik om gennemsigtighed konkret indhold; der henviser til, at hidtil er høringernes potentiale for at sikre bedre kommunikation og information mellem borgerne og EU er ikke blevet udnyttet fuldt ud;
14.

opfordrer den filippinske regering til at muliggøre et besøg af FN's særlige rapportør for at undersøge menneskerettighedssituationen i landet;
4.

mener, at der er behov for at opretholde det tempo, der er sat med akten for det indre marked, og foreslår derfor, at akten for det indre marked behandles som et rullende progran, der opdateres og revideres hvert år; glæder sig over Kommissionens plan om yderligere at udbygge det indre marked ved at gøre status over de fremskridt, der er gjort med akten for det indre marked, inden udgangen af 2012 med henblik på at fremme væksten og forbedre styringen i det indre marked; gentager, at akten for det det indre marked også bør tage fat på EU's samfundsøkonomiske problemer og bidrage til et marked, som tjener borgernes interesser;
F.

der henviser til, at handelsaftalens første artikel indeholder omfattende og bindende bestemmelser, som garanterer beskyttelse af menneskerettighederne, idet det anføres, at respekt for demokratiske principper og grundlæggende menneskerettigheder, som fastsat i verdenserklæringen om menneskerettigheder, og for retsstatsprincippet, ligger til grund for parternes interne og internationale politikker, der henviser til, at respekt for disse principper udgør et væsentligt element i aftalen, og at manglende respekt for menneskerettighederne og de demokratiske principper ville udgøre et "væsentligt brud" på handelsaftalen, som i henhold til folkeretten ville give anledning til, at der indføres passende foranstaltninger, herunder muligheden for at bringe aftalen til ophør eller suspendere den helt eller delvist; der henviser til, at det er nødvendigt at sikre ordentlig overvågning af alle underskrivende parters respekt for menneskerettighederne og garantere, at menneskerettighedsklausulen kan håndhæves i praksis;
24.

mener, at ATT’s succes på lang sigt afhænger af, at der hersker fuld gennemsigtighed og stås til ansvar over for de kompetente nationale myndigheder, inklusive de parlamentariske kontrolorganer i eksporterende og importerende lande; opfordrer derfor til effektive gennemsigtighedsmekanismer, herunder årlig indberetning, med henblik på at styrke parlamenternes, civilsamfundets og den brede offentligheds rolle i at holde deres regeringer ansvarlige for de beslutninger, der tages om import, eksport og overførsel af våben;
24.

opfordrer indtrængende EU til at rette henvendelse til myndighederne i de lande, der opstiller disse militær- og sikkerhedsstyrker – som alle er AVS-partnere – for at opnå sikkerhed for, at styrkerne ikke vil blive anvendt til at understøtte de illegitime forhold, som kupmagerne har skabt, eller til at begå menneskerettighedsovertrædelser mod Guinea-Bissaus befolkning;
24.

glæder sig over Kommissionens arbejdsdokument om en kvalitetsramme for praktikophold og ser frem til resultaterne af undersøgelsen om situationen for ordninger for praktikophold i medlemsstaterne, og opfordrer Kommissionen til at foreslå, at praktikophold altid skal være forbundet med en kvalifikationsproces; opfordrer Kommissionen til snarest muligt at forelægge et forslag til Rådets henstilling om en kvalitetsramme for praktikophold og et forslag til Rådets henstilling om forordningen om ungdomsgarantier og at fastsætte de minimumsstandarder, der støtter bestemmelserne og udbredelsen af praktikophold af høj kvalitet;
32.

er af den opfattelse, at det syvende miljøhandlingsprogram bør sikre, at affaldslovgivningen gennemføres i fuldt omfang, herunder overensstemmelse med affaldsbehandlingshierarkiet, samtidig med at der sikres sammenhæng med andre EU-politikker; mener, at programmet bør fastsætte mere ambitiøse mål for forebyggelse, genanvendelse og genvinding, herunder et nettofald i affaldsproduktionen, ingen forbrænding af affald, der er egnet til genvinding eller kompostering med hensyn til hierarkiet i affaldsrammedirektivet, og et strengt deponeringsforbud for separat indsamlet affald samt sektorbestemte mål for ressourceeffektivitet og pejlemærker for proceseffektivitet; minder om, at affald også er en ressource og ofte kan genanvendes, hvorved der sikres en effektiv brug af ressourcer; opfordrer Kommissionen til at undersøge, hvordan indsamlingen af affald fra forbrugsvarer kan gøres mere effektiv, både ved at udvide princippet om udvidet producentansvar og gennem retningslinjer for forvaltning af genindvindings-, indsamlings- og genbrugssystemer; understreger behovet for at investere i genanvendelse af råstoffer og sjældne jordarter, eftersom minedrift, raffinering og genanvendelse af sjældne jordarter kan have alvorlige konsekvenser for miljøet i tilfælde af mangelfuld forvaltning;
78.

understreger, at den europæiske handlingsplan for e-forvaltning 2011-2015 udgør en unik mulighed for at modernisere og omkostningseffektivisere de offentlige myndigheder i EU og medlemsstaterne, således at de bliver i stand til at udnytte det fulde potentiale ved yderligere europæisk integration og fremme vækst, innovation, mobilitet for borgerne og erhvervsmuligheder for virksomheder, navnlig for SMV'er, samt offentlighedens deltagelse i formuleringen af politik; understreger vigtigheden af offentlig-private partnerskaber og den rolle, som den private sektor spiller i forhold til at skabe innovative løsninger, applikationer og tjenester vedrørende udvikling af en interoperabel e-forvaltningsinfrastruktur i EU og at udnytte de tilgængelige ressourcer;
E.

der henviser til, at medlemsstaterne generelt bør undgå at indlede bilaterale forhandlinger med tredjelande og bør, hvis de ikke desto mindre anser det for nødvendigt at indgå sådanne bilaterale aftaler, straks underrette Kommissionen for at undgå overtrædelser af EU-lovgivningen;
107.

understreger især betydningen af at indlede en konstruktiv dialog med Den Islamiske Samarbejdsorganisation (OIC) om dette spørgsmål; opfordrer Rådet og Kommissionen til at være særligt opmærksomme på at gennemføre retten til religions- eller trosfrihed i kandidatlande og ENP-lande, navnlig i lyset af "det arabiske forår"; giver udtryk for dyb bekymring over det stigende antal tilfælde af religiøs intolerance og forskelsbehandling i forskellige lande; fordømmer på det skarpeste alle voldshandlinger mod kristne, jødiske, muslimske og andre trossamfund samt alle former for forskelsbehandling og intolerance på grundlag af religion og tro, hvad enten de er rettet mod religiøse, frafaldne eller ikke-troende; understreger endnu engang, at tanke-, samvittigheds- og religionsfrihed er en grundlæggende frihedsrettighed (23); anerkender det voksende behov i en række lande for en konflikttransformations- og forsoningsindsats, herunder en interreligiøs dialog på forskellige niveauer, og opfordrer indtrængende EU og Unionens højtstående repræsentant/næstformanden i Kommissionen til at tage spørgsmålet om diskriminerende og opildnende indhold, f.eks. i medierne, og spørgsmålet om forhindringer for frit at bekende sig til en given religion eller tro op i dialogen med tredjelande inden for rammerne af EU-initiativer vedrørende menneskerettigheder; mener, at man i lande hvor religiøse mindretal oplever, at deres rettigheder bliver krænket, ikke kan løse disse problemer ved at beskytte og isolere dem fra det omgivende samfund og dermed skabe "parallelsamfund"; opfordrer i lyset af nylige begivenheder i lande som Nigeria, Egypten og Indonesien indtrængende EU-Udenrigstjenesten og EU's medlemsstater til at indføre konkrete foranstaltninger for at forhindre, at der opstår en voldsspiral;
19.

fremhæver, at regionerne i den yderste periferi påtænker at gennemføre en strategi for investering og innovation samt for vækst inden for erhvervslivet, bl.a. ved at fremme iværksætterånden blandt unge og SMV'ernes udvikling for at forebygge ungdomsarbejdsløshed; støtter dannelsen af teknologiske infrastrukturer og innovationscentre på europæisk plan, projektudvikling og partnerskab med videnskabelige og teknologiske organer og udveksling af idéer og bedste praksis via EU's støttenetværk til innovation og intelligent specialisering, såsom S3-platformen, samt langsigtede investeringer i regionerne i den yderste periferi inden for rammerne af samhørighedsfinansieringen for at sikre en aktiv deltagelse i flagskibsprojekterne i Europa 2020-strategien; anmoder om, at den indsats, der hidtil er gjort til fordel for regionerne i den yderste periferi, fortsættes for dels at bringe de lokale forskningstiltag på højde med regionernes potentiale, dels at fremme og støtte udviklingen af attraktive, konkurrencedygtige universiteter, der råder over reelle midler og er af en standard på højde med universiteterne i det øvrige EU;
39.

bemærker, at de konsekvenser, som miljømæssige forandringer har for migration og fordrivelse, vil blive mere udtalte i fremtiden, og at 80 % af verdens flygtninge ifølge De Forenede Nationers Højkommissariat for Flygtninge (UNHCR) er kvinder og børn; gentager, at det er vigtigt at fastlægge kønsorienterede strategier til imødegåelse af miljømæssige og humanitære kriser forårsaget af klimaændringer; mener derfor, at der er et akut behov for forskning i, hvordan miljømigration kan håndteres på kønsorienteret vis, og at dette omfatter erkendelse af og reaktion på kønsroller og kønsopdelt ansvar for naturressourcer og også kan omfatte sikring af, at knappe ressourcer er tilgængelige for lokalsamfund, der har behov for dem, og at flygtninge forsynes med vand;
95.

opfordrer Kommissionen og medlemsstaterne til at sikre, at der træffes foranstaltninger for at forhindre dels nye invasive fremmede arter i EU og dels, at eksisterende invasive fremmede arter spredes til nye områder; opfordrer navnlig til klare retningslinjer i forordningen til udvikling af landdistrikter under den fælles landbrugspolitik med henblik på at sikre, at genplantningen af skov ikke skader biodiversiteten, og forhindre, at der gives finansiel støtte til plantning af fremmede og invasive arter; understreger behovet for ambitiøse strategier og ajourførte fortegnelser på såvel EU-plan som i medlemsstaterne; mener, at disse strategier ikke bør fokusere udelukkende på arter, der anses for at være en "prioritet" i henhold til mål 5 i biodiversitetsstrategien; opfordrer Kommissionen til, med henblik på at styrke vores videngrundlag, at støtte lignende aktiviteter som dem under DASIE-projektet (Delivering Alien Invasive Species Inventories for Europe);
18.

forventer, at Kommissionen træffer alle nødvendige foranstaltninger for at overvinde svaghederne i overvågnings- og kontrolsystemerne, især på delegationsniveau, som krævet af Retten; anmoder Kommissionen om senest at orientere Parlamentets kompetente udvalg inden udgangen af 2012 om de foranstaltninger, den har truffet;
21.

gentager sin dybe bekymring over den hastigt forværrende humanitære situation og fødevarekrise og opfordrer Kommissionen og medlemsstaterne til at øge og fremskynde fremførslen af nødhjælp til de nødlidende befolkninger; bemærker, at Kommissionen yder yderligere 9 mio. EUR til at imødekomme de senest opståede humanitære behov i det nordlige Mali; gør opmærksom på, at der er brug for en hasteindsats for at give plads til nødhjælpsarbejdet og gøre det muligt at fragte fødevarer og lægemidler frem til det nordlige Mali; frygter, at der i mangel på sådanne hasteforanstaltninger vil kunne udvikle sig en større humanitær krise, der endvidere vil have negativ indvirkning på nabolandene;
20.

anerkender, at ansvarlig og bæredygtig handel og investeringer - herunder med og fra Den Europæiske Union - vil støtte Burmas/Myanmars bestræbelser på at bekæmpe fattigdom og sikre, at foranstaltningerne er til fordel for bredere dele af befolkningen, og opfordrer Rådet og Kommissionen til at overveje at tillade, at Burma/Myanmar får privilegeret markedsadgang i EU;
52.

mener generelt, at de regionale rådgivende råds rolle skal styrkes med hensyn til repræsentivitet og beføjelser; opfordrer i denne forbindelse Kommissionen til at fremsætte et nyt forslag med sigte på at styrke interessenternes og det ikke-industrielle fiskeris og kystfiskeriets deltagelse, hvilket vil føre til reel regionalisering i den fælles fiskeripolitik; glæder sig i denne forbindelse over Kommissionens forslag om at oprette et rådgivende råd for Sortehavet; understreger også, at Den Almindelige Kommission for Fiskeri i Middelhavet ikke er en hensigtsmæssig ramme for forvaltningen af Sortehavet, idet der er behov for en ny regional fiskeriforvaltningsorganisation; opfordrer Kommissionen til at intensivere dialogen med landene ved Sortehavet, navnlig med hensyn til udnyttelse og bevarelse af fiskebestandene; opfordrer til, at der oprettes et rådgivende råd for de yderste randområder; minder om, at det i overensstemmelse med Kommissionens retningslinjer om nærheds- og regionaliseringsprincippet bør overvejes at oprette et regionalt rådgivende råd for EU's yderste randområder under hensyntagen til disse områders særligt sårbare karakter; understreger, at de regionale rådgivende råd skal rådgive Parlamentet og Rådet i forbindelse med vedtagelsen af flerårige planer og inddrage forskere i beslutningsprocessen;
12.

understreger, at de videnskabelige fiskeriundersøgelser er et nøgleredskab for fiskeriforvaltningen og uundværlige for at indkredse, hvilke faktorer der influerer på udviklingen af fiskeressourcerne, for at gennemføre en kvantitativ vurdering heraf og for at udarbejde fremskrivningsmodeller for ressourcernes udvikling, men også for at forbedre fiskeriudstyret, fartøjerne og arbejds- og sikkerhedsforholdene for fiskerne i sammenhæng med deres viden og erfaring; mener i forlængelse heraf, at det er nødvendigt at investere i uddannelse af de menneskelige ressourcer, stille passende finansielle midler til rådighed og fremme samarbejdet mellem medlemsstaternes forskellige offentlige organer;
C.

der henviser til, at ifølge FN er omkring 5 000 blevet dræbt som følge af de igangværende kampe i august, hvilket betyder, at over 20 000 er døde, siden konflikten begyndte; der henviser til, at nabolandene som følge af den intensiverede vold og de usikre humanitære og sikkerhedsmæssige forhold i Syrien, navnlig i de seneste uger, har været vidne til en betydelig forøgelse af antallet af syriske statsborgere, som søger tilflugt i navnlig Tyrkiet, Jordan og Libanon; der henviser til, at 235 000 flygtninge fra Syrien er blevet registreret eller afventer registrering hos FN's Højkommissariat for Flygtninge; der henviser til, at over 75 % af flygtningene er kvinder og børn; der henviser til, at titusindvis af flygtninge ikke bliver registreret; der henviser til, at mere end 100 000 flygtninge menes at være flygtet fra Syrien over grænserne til Jordan, Libanon, Irak og Tyrkiet, og at tallet har været 500-2 000 flygtninge i gennemsnit hver dag i august; der henviser til, at der ifølge FN er over 1,2 millioner internt fordrevne i Syrien og ca. tre millioner, som har presserende behov for humanitær bistand; der henviser til, at det syriske regime bevidst har afskåret hele samfund fra adgang til fødevarer, vand, elektricitet og lægemidler, såsom i Homs og senest i Aleppo; der henviser til, at Tyrkiet har anmodet FN's Sikkerhedsråd om at overveje at oprette en sikker zone for civile, der overvåges af nabolandene;
19.

anmoder Kommissionen om at indføre en kontrolmekanisme for at forhindre import til EU af mineprodukter udvundet uden sociale, faglige, sikkerheds- og miljømæssige garantier; opfordrer Kommissionen til at etablere et kvalitetsmærke for mineprodukter udvundet i overensstemmelse med et minimum af sociale, faglige, sikkerheds- og miljømæssige standarder;